प्रमद बर’ बिथाङा खौरांगिरिनि सिगाङाव बुङो दि, बिटिसिनि बाजेटआव सावरायनाय बादियै रांफोरखौ बांसिनै सोलोंथाइ बिथिङाव बाहायनाय जागोन आरो बिटिआर ओनसोलनि रांखान्थिआरी बिथिंखौ जौगानायनि सायाव बाहायनायनि बागै सावरायनाय जागोन होनना। बिटिसिआव जिहेथु बांसिनानो गोरिब एबा गोबां जेंनानि गेजेरजों जिउ खुंनांगौ जायो बेनिखायनो रांखान्थिआरी बिथिङाव जौगाखांनायनि खामानि मावनाय जागोन होनना। बेनि अनगायै लामा-आरी जौगानायनि थाखाय मिरु सोरखार आरो रायजो सोरखार दंखायो आरो सावस्रिनि सायाव जौगानाय लाबोनोबो NHMआरी दं होननानै बुंथियो बर’ बिथाङा।